Document ID: 32010R1264
Publication Date: 2010-12-20

Title and Content:
UREDBA SVETA (EU) št. 1264/2010
z dne 20. decembra 2010
o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
Da bi se zagotovila zadostna in neprekinjena oskrba z določenimi izdelki, ki se v Uniji ne proizvajajo v zadostnih količinah, ter za preprečitev kakršnih koli motenj na trgu določenih kmetijskih in industrijskih izdelkov, so bile z Uredbo Sveta (EU) št. 7/2010 (1) odprte avtonomne tarifne kvote. Izdelki v okviru teh tarifnih kvot se lahko uvažajo po znižanih stopnjah dajatve ali po stopnji dajatve nič. Iz istih razlogov bi bilo treba za ustrezne količine za določene dodatne izdelke odpreti nove tarifne kvote po stopnji dajatve nič z učinkom od 1. januarja 2011.
(2)
Obseg kvot za avtonomne tarifne kvote, zavedene pod zaporednima številkama 09.2977 in 09.2635 ni zadosten za zadovoljitev potreb industrije Unije v tekočem obdobju veljavnosti kvote, ki se zaključi 31. decembra 2010. Zato bi bilo treba ta obseg kvot povečati z učinkom od 1. julija 2010.
(3)
Nadaljevanje odobritev tarifnih kvot v letu 2011 za določene izdelke, za katere so bile takšne kvote določene za leto 2010, ni več v interesu Unije. Zato bi bilo treba te kvote zapreti z učinkom od 1. januarja 2011, ustrezne izdelke pa bi bilo treba črtati s seznama iz Priloge k Uredbi (EU) št. 7/2010.
(4)
Zaradi številnih sprememb in zaradi večje jasnosti je treba Prilogo k Uredbi (EU) št. 7/10 v celoti nadomestiti.
(5)
Uredbo (EU) št. 7/2010 bi bilo zato treba ustrezno spremeniti.
(6)
Tarifne kvote morajo učinkovati od 1. januarja 2011, zato bi bilo treba to uredbo začeti uporabljati od istega dne in bi morala začeti veljati takoj -
SPREJEL NASLEDNJO UREDBO:
Člen 1
Priloga k Uredbi (EU) št. 7/2010 se nadomesti z besedilom iz Priloge k tej uredbi.
Člen 2
V Prilogi k Uredbi (EU) št. 7/2010 je z učinkom od 1. julija 2010:
-
obseg kvote tarifne kvote za zaporedno številko 09.2977 določen na 40 000 ton,
-
obseg kvote tarifne kvote za zaporedno številko 09.2635 določen na 1 300 000 km.
Člen 3
Ta uredba začne veljati na dan objave v Uradnem listu Evropske unije.
Uporablja se od 1. januarja 2011.
Člen 2 se uporablja 1. julija 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 2010

Classification:
Level 1 Topics: 100147
100160
100156
Level 2 Topics: 100250
100193
100192
100268
Level 3 Topics: 614
2519
2720
2734
All Topics: 161
2734
2758
3191
932